Юрый Віктаравіч Машын

Юрый Віктаравіч Машын () — рэктар Магілёўкага дзяржаўнага ўніверсітэта імя Аркадзя Куляшова (з 2025 года). Кандыдат тэхнічных навук (2008), дацэнт.

 Біяграфія 
У 2002 годзе скончыў Магілёўскі дзяржаўны тэхнічны ўніверсітэт па спецыяльнасці «Будаўнічыя, дарожныя, пад’ёмна-транспартныя машыны і абсталяванне».

У перыяд з 2002 па 2005 гады навучаўся ў аспірантуры Беларуска-Расійскага ўніверсітэта. Пасля заканчэння аспірантуры працаваў на пасадах лабаранта, асістэнта, старшага выкладчыка, дацэнта. У 2008 годзе паспяхова абараніў дысертацыю з прысваеннем вучонай ступені кандыдата тэхнічных навук.

У 2009 годзе калектывам Беларуска-Расійскага ўніверсітэта быў абраны на пасаду старшыні прафсаюзнага камітэта. У 2018 годзе прысвоена вучонае званне дацэнта. З 25 студзеня 2019 года прызначаны на пасаду першага прарэктара ўніверсітэта, з’яўляецца дацэнтам кафедры «Механіка».

З 2018 года з’яўляецца дэпутатам Магілёўскага гарадскога Савета дэпутатаў дваццаць восьмага склікання Рэспублікі Беларусь.

20 лістапада 2025 года прызначаны рэктарам Магілёўкага дзяржаўнага ўніверсітэта імя Аркадзя КуляшоваЛукашэнка ўзгадніў назначэнне рэктараў у дзвюх ВНУ ў Мінску і Магілёве .

 Навуковыя інтарэсы 

Сфера навуковых інтарэсаў — надзейнасць і даўгавечнасць зубчастых перадач.

З’яўляецца аўтарам больш як 50 навуковых і вучэбна-метадычных работ, у тым ліку 22 навуковых артыкулаў у выданнях Рэспублікі Беларусь і Расійскай Федэрацыі, мае 4 патэнты на вынаходніцтвы.

 Узнагароды 
Узнагароджаны Ганаровымі граматамі Рэспубліканскага грамадскага аб’яднання «Белая Русь» (2011 г., 2015 г.), Ганаровай граматай Магілёўскага абласнога камітэта прафсаюза работнікаў адукацыі і навукі (2011 г.), Граматай Цэнтральнага камітэта Беларускага прафесійнага саюза работнікаў адукацыі і навукі (2013 г.) Нацыянальнага сходу Рэспублікі Беларусь (2016 г.).

 Крыніцы 

 Спасылкі 
 МАШИН ЮРИЙ ВИКТОРОВИЧ

Катэгорыя:Рэктары Магілёўскага дзяржаўнага ўніверсітэта імя Аркадзя Куляшова